**Касцёл Святога Юрыя** — рымска-каталіцкі касцёл з рысамі неаготыкі і мадэрну ў в. Паланечка (Баранавіцкі раён, Брэсцкая вобласць). Належыць да Баранавіцкага дэканату Пінскай дыяцэзіі.

Гісторыя
--------

Пабудаваны на пагорку, непадалёк ад былога палаца Радзівілаў. Першы драўляны касцёл быў пабудаваны ў 1751 годзе па фундацыі біскупа Жалкоўскага і асвечаны ў 1759 г. Перабудоўваўся ў 1827 і 1897 гадах.

Архітэктура
-----------

Галоўны фасад касцёла
Бакавы фасад
Касцёл спалучае рысы як неаготыкі, так і мадэрну. У плане прамавугольны з пяціграннай апсідай і гранёным вальмавым пакрыццём. Галоўны фасад касцёла фланкіраваны дзвюма чацверыковымі шатровымі вежамі, паміж якімі размяшчаецца невялікая разета. Двух слуповы ганак з пяццю цэментнымі прыступкамі, завершаны двухсхільным навесам.

Гарызантальна ашаляваныя бакавыя фасады рытмічна расчлянёны высокімі стральчатымі аконнымі праёмамі і ступеньчатымі контрфорсамі ў прасценках. У дэкоры выкарыстаны накладны геаметрычны арнамент, які апяразвае карніз на дэнтыкулах, фігурная шалёўка, гатычныя пераплёты вокнаў.

### Інтэр'ер

Інтэр'ер
Унутры храма на чатырох драўляных слупах хоры, на якіх размяшчаецца арган на дзевяць галасоў, выкананым віленскім майстрам Ф. Астрамецкім у 1897 годзе.

Абраз Святога Мікалая. XIХ ст.
Двух'ярусны драўляны галоўны алтар простай работы часткова ўпрыгожаны разьбой і пазалотай, фланкіраваны дзвюма карынфскімі калонамі. Бакавыя абразы і прафіляваны цокаль дэкарыраваны акантам. У алтары размешчаны 2 чыгунныя мемарыяльныя дошкі 1829 і 1836 гадоў, прысвечаныя прадстаўнікам роду Радзівілаў. З правага боку ад прэсбітэрыя бакавы алтар Прасвятой Дзевы Марыі, з левага боку – алтар Св. Антонія Падуанскага. Яшчэ адзін алтар знаходзіўся ў капліцы.

Мемарыяльная табліца ў памяць аб Цэлестыне Радзівіл з роду Сулістроўскіх
### Іншыя пабудовы

Званіца і капліца
Касцельны двор абнесены агароджай. З правага боку ад касцёла стаяла званіца на мураваным падмурку, пабудаваная ў 1855 годзе. Званіца была квадратная ў плане, памерам грані 4 сажні 10 вяршкоў. У 1873 годзе званіцу змацавалі чатырма брусамі, звязанымі па баках пад дахам. У званіцы месціліся тры званы. З правага боку званіцы знаходзілася капліца на два акны для часовага знаходжання памерлых. З левага боку ад касцёла, за агароджай, размешчана драўляная плябань, пабудаваная ў 1861 годзе на мураваным падмурку.

Цікавыя факты
-------------

Менавіта ў гэтым касцёле хрысцілі вядомага навукоўца і асветніка, нацыянальнага героя Чылі Ігната Дамейку.

Зноскі
------

1. 1 2 3 4 5  Кулагін А. М. Каталіцкія храмы на Беларусі: энцыклапедычны даведнік / А. М. Кулагін; маст. І. І. Бокі. — Мн. 2000. — 215 с.
2. 1 2 3 4 5  *склад. В.Я. Абламскі, І.М. Чарняўскі, Ю.А. Барысюк.* Дзяржаўны спіс гісторыка-культурных каштоўнасцей Рэспублікі Беларусь. — Мн.: БЕЛТА, 2009. — 684 с. — ISBN 978-985-6828-35-8.
3. ↑  Старыя вёскі і мястэчкі Баранавіцкага краю

Літаратура
----------

* Кулагін А. М. Каталіцкія храмы на Беларусі: энцыклапедычны даведнік / А. М. Кулагін; маст. І. І. Бокі. — Мн. 2000. — 215 с.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Касцёл Святога Юрыя (Паланечка)
* Касцёл Святога Юр'я на Radzima.org
* Паланэчка — парафія Святога Юрыя на Catholic.by

| ⛭Баранавіцкі дэканат |
| --- |
| 
* Касцёл Узвіжання Святога Крыжа (Баранавічы)
* Касцёл Маці Божай Фацімскай (Баранавічы)
* Касцёл Святога Зыгмунта (Баранавічы)
* Касцёл Яна Паўла II (Баранавічы)
* Катэхетычны каледж імя Зыгмунта Лазінскага (Баранавічы)
* Касцёл Найсвяцейшай Дзевы Марыі Ружанцовай (Гарадзішча)
* Касцёл Найсвяцейшай Тройцы (Ішкалдзь)
* Касцёл Найсвяцейшай Дзевы Марыі Анёльскай (Лясная)
* Касцёл Праабражэння Божага (Новая Мыш)
* Касцёл Святога Юрыя (Паланечка)
* Касцёл Маці Божай Шкаплернай (Палонка)
* Касцёл Хрыста Валадара (Русіно)
* Касцёл Найсвяцейшага Сэрца Ісуса (Сталавічы)

 |